สังคมข่าวหุ้น
ดัชนีหุ้นไทยปิดตลาด 1,742.08 จุด เพิ่มขึ้น 5.17 จุด มูลค่าการซื้อขาย 40,115 ล้านบาท นักลงทุนบางส่วนชะลอซื้อขาย โดยเฉพาะหุ้น Big cap ก่อนหยุดช่วงวันหยุดยาวเทศกาลปีใหม่ แต่มีหุ้นขนาดกลางปรับตัวขึ้น ช่วยผลักดันตลาดปรับตัวขึ้นต่อเนื่อง ส่วนแนวโน้มสัปดาห์นี้แนวต้าน 1,750 จุด ส่วนแนวรับ 1,730 จุด ปัจจัยสำคัญที่ต้องติดตาม คือ การทำราคาปิดสิ้นงวดบัญชี (Window dressing) และข้อมูลเศรษฐกิจสำคัญของสหรัฐฯและญี่ปุ่น...
25 ธ.ค. 2560

สังคมข่าวหุ้น : เล็กเซียวหงส์
*…ดัชนีหุ้นไทยปิดตลาด 1,742.08 จุด เพิ่มขึ้น 5.17 จุด มูลค่าการซื้อขาย 40,115 ล้านบาท นักลงทุนบางส่วนชะลอซื้อขาย โดยเฉพาะหุ้น Big cap ก่อนหยุดช่วงวันหยุดยาวเทศกาลปีใหม่ แต่มีหุ้นขนาดกลางปรับตัวขึ้น ช่วยผลักดันตลาดปรับตัวขึ้นต่อเนื่อง ส่วนแนวโน้มสัปดาห์นี้แนวต้าน 1,750 จุด ส่วนแนวรับ 1,730 จุด ปัจจัยสำคัญที่ต้องติดตาม คือ การทำราคาปิดสิ้นงวดบัญชี (Window dressing) และข้อมูลเศรษฐกิจสำคัญของสหรัฐฯและญี่ปุ่น…
*…LOXLEY น่าจับตาเป็นพิเศษ ล่าสุดคว้างานจัดซื้อพร้อมติดตั้งระบบสายพานลำเลียงกระเป๋าและระบบตรวจจับวัตถุระเบิด สนามบินสุวรรณภูมิ มูลค่ากว่า 3,600 ล้านบาท กำหนดเซ็นสัญญาภายใน ม.ค. 61 ทำให้หุ้น LOXLEY กลับมามีเสน่ห์อีกครั้ง หลังราคาหุ้นหลุด 3.00 บาทมานาน..ข่าวดีแบบนี้..ราคาลงแบบนี้ “เก็บซิครับ” รออะไรอีก…
*…BGRIM ร้อนแรงท้ายสัปดาห์ ราคาพุ่งพรวดมาปิดที่ 28.25 บาท มูลค่าซื้อขายเกือบ 2,000 ล้านบาท เก็งกำไรลงทุนโครงการโรงไฟฟ้าขยะอุตสาหกรรม ตั้งอยู่ในนิคมอุตสาหกรรมราชบุรี กำลังผลิตติดตั้งรวม 4.8 เมกะวัตต์ ปริมาณเสนอขาย 4.0 เมกะวัตต์ โดยเข้าซื้อหุ้น 48% ทำให้มีการประเมินกันว่าโครงการนี้เพิ่มมูลค่าให้ BGRIM หุ้นละ 0.06 บาท พูดตรงๆ ดูราคาขึ้นเว่อร์ไปนะ เหลือบไปดู P/E ปาเข้าไป 47 เท่าแล้วนะ..ทำให้เข้าตำรา “ยิ่งสูงยิ่งหนาว” แล้วนะ..ส่วนใครจะแหกตำราเอาที่สบายใจได้เลย..
.*…AGE ดูมีน้ำมีนวลขึ้นมาทันที หลังจาก EARTH ทำเรื่องอื้อฉาว..จนเจ๊ง.!?? นั่นทำให้ AGE เล่นบทเสียบแทนทันที ล่าสุด “พนม ควรสถาพร” ตั้งเป้ายอดขายถ่านหินปี 2561 เติบโต 20-25% จากโอกาสขยายธุรกิจไปต่างประเทศเพิ่มขึ้น โดยเฉพาะ “จีน” ที่ถือว่าเป็นผู้บริโภคถ่านหินใหญ่สุดของโลก แหม๊..“EARTH เจ๊ง.. AGE จี๊ดจ๊าด” นั่นเอง….
*…PTG แตกไลน์ธุรกิจไม่หยุด ล่าสุดเตรียมเดินเครื่อง “ปาล์มคอมเพล็กซ์” ช่วงไตรมาส 1/2560 ซีอีโอใหญ่ “พิทักษ์ รัชกิจประการ” บอกว่า PTG จะรับรู้รายได้โครงการนี้ปีละ 5,000-6,000 ล้านบาท หรือประมาณ 10% ของรายได้ทั้งหมดของ PTG เลยทีเดียว ที่สำคัญนี่ถือว่าเป็นการกระจายความเสี่ยงของ PTG ได้เป็นอย่างดีเลย…
*…TFD มาตามนัด “อภิชัย เตชะอุบล” สุดยอดซีอีโอใหญ่ แสดงความจริงใจ ควักเงินซื้อหุ้นเพิ่มทุนแบบใส่เต็มกว่า 400 ล้านบาท งานนี้ผู้ถือหุ้นรายย่อยสบายใจได้ว่าจะไม่ทิ้ง TFD ไปไหน พร้อมยืนอยู่เคียงคู่กันต่อไป นักลงทุนที่ยังไม่จองซื้อหุ้น ช้า!! ระวังเสียใจทีหลัง เพราะถือว่าคุ้มสุดๆ อย่าลืมท่องไว้ได้รับสิทธิ TFD-W5 ฟรี.! ตัวอย่างที่เห็นมากับตาแล้วตอน TFD-W4 เข้าเทรดวันแรก เปิดตลาด 1.25 บาท ..งานนี้ TFD-W5 คงประทับใจได้ไม่แพ้กัน ดีลนี้บอกได้คำเดียว “คุ้มยิ่งกว่าคุ้ม” เลยทีเดียว..อ้าวรีบใช้สิทธิกันนะครับ….
*…หุ้นร้อนประจำวัน 22 ธ.ค. 2560 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือบริษัท อาฟเตอร์ยู จำกัด (มหาชน) หรือ AU และบริษัท จี แคปปิตอล จำกัด (มหาชน) หรือ GCAP ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 25 ธ.ค. 2560-2 ก.พ. 2561…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น